## Odluka o proglašenju zakona o vinu

### NN 34/1995 (19.5.1995.), Odluka o proglašenju zakona o vinu

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O VINU

Proglašavam zakon o vinu, koji je donio Zastupnički dom Sabora
Republike Hrvatske, na sjednici 9. svibnja19995.

Broj: 01-95-950/1

Zagreb, 18. svibnja 1995.

Predsjednik Republike Hrvatske

**dr. Franjo Tuđman**, v. r.

---

### ZAKON

### O VINU

I. TEMELJNE ODREDBE

Članak 1.

( 1 ) Ovim Zakonom uređuje se proizvodnja i promet grožda za preradu
u vino, proizvodnja i promet vina i drugih proizvoda od grožđa i vina,
osnivanje Zavoda za vinogradarstvo i vinarstvo, vođenje vinogradarskog
katastra, te uređuju druga pitanja važna za provođenje jedinstvenog
sustava u svezi proizvodnje i prometa grožđa; vina i drugih proizvoda.

Članak 2.

(1) Grožđem, u smislu ovoga Zakona, razumijeva se zdrav, zreo, prezreo,
prosušen ili prirodno smrznut plod loze namijenjen za proizvodnju vina
i drugih proizvoda od grožda i vina, a čiji sok sadrži najmanje
64" Oechsla.

(2) Iznimno od odredbe stavka 1. ovoga članka u godinama koje
su posebno nepovoljne za zrenje grožđa Ministarstvo poljoprivrede i
šumarstva (u daljnjem tekstu: Ministarstvo) može, dopustiti, po prethodno
pribavljenom mišljenju Zavoda, preradu grožđa na određenom području
čiji sok ima manje od 64" Oechsla, ali ne manje od 53"
Oechsla.

Članak 3.

(1) Vino, u smislu ovoga Zakona, je proizvod dobiven potpunim ili djelomičnim
alkoholnim vrenjem masulja ili mošta od grožđa.

(2) Prema kakvoći razlikuju se:

1 stolna vina,

2. stolna vina s oznakom kontroliranog podrijetla,

3 kvalitetna vina s oznakom kontroliranog podrijetla.

4. vrhunska vina s oznakom kontroliranog podrijetla,

5. predikatna vina,

6. arhivska vina,

7. specijalna vina,

8. pjenušava vina.

(3) Vina iz stavka 2. ovoga članka prema sadržaju šećera
dijele se na suha, polusuha, poluslatka i slatka vina, a prema boji na
bijela, ružičasta i crna.

Članak 4.

(1) Stolno vino je vino proizvedeno od jedne ili više sorti grožđa
vinove loze. Stolno vino ne može nositi oznaku sorte.

(2) Stolno vino s oznakom kontroliranog podrijetla je vino proizvedeno
od jedne ili više sorti grožđa koje potječu iz jedne vinogradarske
regije

(3) Kvalitetno vino s oznakom kontroliranog podrijetla je vino proizvedeno
od jedne ili više sorti grožđa koje potječu iz jedne vinogradarske
podregije s izraženim kvalitetnim organoleptićkim svojstvima značajnim
za ekološke uvjete i sorte određene vinogradarske podregije, vinogorja
ili položaja čiju oznaku nosi, koje je odnjegovano u toj podregiji.

(4) Vrhunsko vino s oznakom kontroliranog podrijetla je vino proizvedeno
od određene sorte ili grupe sorti grožđa koje potječu iz
jednog ili više vinogradarskih položaja u okviru jednog vinogorja s osobito
izraženim kvalitetnim, specifičnim organoleptičkim i kemijskim
svojstvima značajnim za ekološke uvjete položaja i sorte, odnosno
grupe sorti grožđa. To vino mora biti i odnjegovano i punjeno u boce
u vinogradarskom vinogorju koji obuhvaća određeni položaj.

(5) Ako vino iz stavka 2., 3. i 4. ovoga članka nosi oznaku sorte,
mora biti proizvedeno od najmanje 85% grožđa sorte čije ime
nosi.

(6) Uvjete za proizvodnju vina iz stavka 1., 2., 3 i 4 ovoga članka
propisuje ministar poljoprivrede i šumarstva (u daljnjem tekstu: ministar).

Članak 5.

(1) Predikatna vina su vina koja u izuzetnim godinama u posebnim uvjetima
dozrijevanja, načina berbe i prerade daju posebnu kakvoću,
a moraju biti proizvedena samo od grožđa preporučenih sorti
za pojedino vinogorje

(2) Predikatna vina su:

1. "Kasna berba" - vino proizvedeno od grožđa koje je
ubrano u stanju potpune zrelosti i čiji mošt ima najmanje 94"
Oechsla.

2. "lzborna berba" - vino proizvedeno isključivo od
brižno izabranog grožđa, čiji mošt sadrži najmanje 105"
Oechsla.

3. "lzborna berba bobica" - vino proizvedeno od prezrelih
ili plemenitom plijesni napadnutih bobica čiji mošt sadrži najmanje
127" Oechsla.

4. "Izborna berba prosušenih bobica" - vino proizvedeno od
prosušenih bobica čiji mošt sadrži najmanje 154" Oechsla.

5. "Ledeno vino" - vino proizvedeno od grožđa koje je
ubrano pri temperaturi od najmanje -7" C i prerađeno u smrznutom
stanju, a čiji mošt sadrži najmanje 127" Oechsla.

(3) Ministarstvo će dopustiti proizvodnju i drugih predikatnih
vina na temelju proizvođačke specifikacije po prethodnom mišljenju
Zavoda.

(4) Uvjete proizvodnje predikatnih vina iz stavka 1. ovoga članka
propisuje ministar.

Članak 6.

(1) Arhivsko vino je vino koje se u podrumskim uvjetima čuva
dulje od njegovog optimalnog zrenja, a najmanje pet godina od dana prerade
grožđa u vino, od čega najmanje tri godine u boci.

(2) Uvjete proizvodnje arhivskih vina iz stavka 1. ovoga članka
propisuje ministar.

Članak 7.

(1) Specijalna vina su vina dobivena posebnim načinom prerade
grožđa, mošta ili vina bez dodatka ili s dodatkom određene količine
vinskog alkohola, vinskog destilata, šećera, koncentriranog mošta
i mirisavih ili drugih dopuštenih tvari biljnog podrijetla.

(2) Specijalna vina su:

1. desertno vino,

2. likersko vino,

3. aromatizirano vino.

(3) Uvjete proizvodnje specijalnih vina iz stavka 1 i 2 ovoga članka
propisuje ministar.

Članak 8.

(1) Pjenušava vina su vina koja uz ostale određene sastojke sadrže
i povećanu količinu ugljičnog dioksida, zbog kojeg
se pri otvaranju boce razvija obilna pjena.

(2) U pjenušava vina ubrajaju se prirodno pjenušava i gazirano pjenušava
vina.

(3) Uvjete proizvodnje pjenušavih vina iz stavka 1. i 2 ovoga članka
propisuje ministar.

Članak 9.

(1) Drugi proizvodi od grožđa i vina, u smislu ovoga Zakona su:

1. alkoholno neprovreli proizvodi: konzervirani, koncentrirani, karamelizirani
i alkoholizirani mošt,

2. vina za proizvodnju octa,

3. vinski ocat,

4. vina s nižim postotkom alkohola,

5. vina za destilaciju,

6. proizvodi destilacije alkoholno provrelih proizvoda od grožđa
rakija (komovica, lozovača, vinovica, droždenka), vinski destilat,
vinski alkohol (rafinirani i nerafinirani) i vinjak,

7. sporedni proizvodi u preradi grožđa i proizvodnji vina: kom,
vinski talog, vinski kamen i sjemenje grožđa.

(2) Uvjete proizvodnje proizvoda iz stavka 1. ovoga članka propisuje
ministar.

II. OBAVLJANJE POSLOVA U PODRUČJU VINOGRADARSTVA I VINARSTVA

Članak 10.

(1) Poslove u području vinogradarstva i vinarstva utvrđene
ovim Zakonom obavlja Zavod za vinogradarstvo i vinarstvo (u daljnjem tekstu:
Zavod) u svojim podružnicama Zavod prema odredbama Zakona o ustanovama
osniva uredbom Vlada Republike Hrvatske.

(2) Radi praćenja učinkovitosti i stanja u vinogradarstvu
i vinarstvu, Zavod je dužan o obavljanju poslova iz svoje djelatnosti najmanje
dvaput godišnje izvješćivati Ministarstvo.

Članak 11.

(1) Zavod vodi vinogradarski katastar.

(2) Način i rokove utemeljenja te sadržaj i oblik vođenja
vinogradarskog katastra iz stavka 1. ovoga članka propisuje ministar

Članak 12.

(1) U svrhu obavljanja poslova praćenja razvoja vinogradarstva
i vinarstva, davanja stručnih mišljenja u postupcima izdavanja rješenja
iz članka 22. stavka 2. i članka 23. ovoga Zakona te davanja
prijedloga za donošenje propisa u ovoj oblasti, u Ministarstvu se osniva
Komisija za vinogradarstvo i vinarstvo (u daljnjem tekstu: Komisija).

(2) Predsjednika i članove Komisije imenuje ministar iz redova
znanstvenih i stručnih djelatnika te proizvođača iz članka
13. stavka 1. ovoga Zakona.

(3) Za usklađivanje obavljanja administrativno-tehničkih
poslova ministar imenuje tajnika Komisije. Tajnik Komisije je djelatnik
Ministarstva.

(4) Rješenje o imenovanju predsjednika, članova i tajnika Komisije
objavljuje se u "Narodnim novinama"

(3) Predsjedniku, članovima i tajniku Komisije pripada naknada
za rad u visini koju odredi ministar.

III. PROIZVODNJA GROŽÐA, VINA I DRUGIH PROIZVODA OD GROŽÐA
I VINA

Članak 13.

( 1 ) Grožđe, mošt i vino može proizvoditi pravna i fizička
osoba (u daljnjem tekstu: proizvođač) koja je upisana u Upisnik
proizvođača grožđa i vina (u daljnjem tekstu: Upisnik).

(2) Dopuštenje za upis u Upisnik izdaje i Upisnik vodi Županijski, odnosno
gradski ured Grada Zagreba nadležan za poslove poljoprivrede.

(3) Uvjete koje mora ispunjavati proizvođač za upis u Upisnik
te sadržaj, oblik i način vođenja Upisnika propisuje ministar.

Članak 14.

(1) Proizvođač je dužan svake godine najkasnije do 31. prosinca
tekuće godine prijaviti županijskom odnosno gradskom uredu Grada
Zagreba nadležnom za poslove poljoprivrede kod kojeg je upisan u Upisnik
količinu berbe grožđa i proizvoda dobivenih od grožđa te
zalihu istih iz prethodnih godina.

(2) O količini berbe grožda i proizvoda dobivenih od grožđa
te zalihama iz prethodnih godina, proizvođač je dužan voditi
urednu evidenciju.

(3) Sadržaj, oblik i način vođenja evidencije iz stavka 2.
ovoga članka propisuje ministar.

Članak 15.

Grožđe se ne smije prerađivali niti se vino smije proizvoditi,
dorađivati ili njegovati postupcima i sredstvima kojima se mogu pogoršati
fizikalna, kemijska, biološka ili organoleptička svojstva mošta
ili vina.

Članak 16.

(1) U proizvodnji mošta i vina mogu se rabiti samo dopuštena sredstva
koja su enološki čista i nisu štetna za ljudsko zdravlje.

(2) Dopuštena sredstva i postupke u proizvodnji mošta i vina propisuje
ministar.

(3) Sredstva koja ne udovoljavaju uvjetima iz stavka 1. ovoga članka
ne smiju se držati u prostorijama u kojima se proizvodi vino.

Članak 17.

Proizvođaču je zabranjeno:

1. masulju, moštu i vinu dodavati šećer, koncentrirani mošt ili
druge slatke tvari, ako ovim Zakonom nije drugačije određeno,

2. masulju ili moštu kojem je uz uvjete propisane u članku 18.
ovoga Zakona dodan šećer ili koncentrirani mošt i vinu dobivenom
od takvog masulja odnosno mošta, povećavati kiselinu,

3. vrhunskom vinu dodavati šećer, koncentrirani mošt ili bilo
koju drugu slatku tvar,

4. patvoriti odnosno povećavati količinu masulja, mošta
i vina dodavanjem alkohola, vode, šećera, kiseline, vinskog taloga,
koncentriranog mošta, suhog grožđa i drugih tvari i sastojaka,

5. miješati vina iz članka 3. stavka 2. točke 1. do 4.
ovoga Zakona sa specijalnim vinima, masulj, mošt i vino od plemenite vinove
loze s proizvodima dobivenim od grožđa direktno rodnih hibrida, zdrava
vina s bolesnim vinima i vinima s manom, bijela vina s crnim vinima radi
dobivanja ružičastih vina,

6. u proizvodnji vina rabiti etilni alkohol koji nije vinskog podrijetla.

Članak 18.

(1) Iznimno od odredbe članka 17. ovoga Zakona, Ministarstvo
može, na prijedlog Zavoda, dopustiti proizvođaču da:

1. masulju ili moštu doda šećer ili koncentrirani mošt, radi postizanja
minimalnog sadržaja šećera, ako je zbog loših vremenskih prilika
sadržaj grožđanog šećera u masulju ili moštu manji od prosjećnog.

2. masulju ili moštu od kojeg se proizvodi vino, koje nosi ime sorte,
doda koncentrirani mošt iste sorte. Koncentrirani mošt koji se dodaje masulju
ili moštu od kojeg se proizvodi vino s oznakom kontroliranog podrijetla,
mora biti istog kontroliranog podrijetla.

(2) Prijedlogu iz stavka 1. ovoga članka prilaže se analiza grožđa,
masulja ili mošta koju obavlja Zavod.

(3) Uvjete i način pod kojima je proizvodima iz stavka 1 ovoga
članka dopušteno dodavati šećer ili koncentrirani mošt propisuje
ministar.

Članak 19.

(1) Dopuštenje iz članka 18. stavka 1 ovoga Zakona može se izdati
za područje na kojem je bio određen rok berbe i na kojem je
berba započeta u tom roku.

(2) Masulj ili mošt mogu se doslađivati za vrijeme vrenja, a najkasnije
do 1. prosinca u godini berbe.

Članak 20.

Početak berbe određuje županijski, odnosno gradski ured Grada
Zagreba nadležan za poslove poljoprivrede.

IV. OZNAČAVANJE I ZAŠTITA KONTROLIRANOG PODRIJETLA, IMENA
I OZNAKE VINA

Članak 21.

(1) Radi zaštite kontroliranog podrijetla, ovisno o ekološkim uvjetima
za uzgoj vinove loze i organoleptičkim svojstvima proizvoda koji
mogu dobiti oznaku kontroliranog podrijetla, vinogradarska područja
dijele se na vinogradarske regije, vinogradarske podregije, vinogorja i
vi nogradarske položaje.

(2) Sorte vinove loze koje je proizvođaču dopušteno saditi
na pojedinim vinogradarskim područjima propisuje ministar.

Članak 22.

( 1 ) Oznaku kontroliranog podrijetla mogu dobiti proizvodi s vinogradarskog
područja s utvrđenim organoleptičkim i kemijskim svojstvima
značajnim za ekološke uvjete položaja i sorte ili grupe sorata grožđa
tog područja.

(2) Na temelju prijedloga Komisije, Ministarstvo izdaje rješenje za
označavanje s kontroliranim podrijetlom, i to za:

l. vina iz članka 3. stavka 2. točke 2., 3., 4., 5., 7.
i 8. ovoga Zakona,

2. lozovaču, komovicu i vinjak iz članka 9. stavka 1.
točke 6. ovoga Zakona.

(3) Uvjete za označavanje i zaštitu kontroliranog podrijetla
proizvoda iz stavka 2. ovoga članka propisuje ministar.

Članak 23.

Zaštita imena i znaka vina i drugih proizvoda od grožđa i vina proizvedenih
po odredbama ovoga Zakona i propisa donesenih na temelju njega, provodi
se po odredbama posebnih propisa o zaštiti imena i znaka.

V. PROMET GROŽÐA, VINA I DRUGIH PROIZVODA OD GROŽÐA
I VINA

Članak 24.

(1) U promet se smiju staviti grožđe, masulj, vino i drugi proizvodi
od grožđa i vina, proizvedeni u skladu s odredbama ovoga Zakona i propisa
donesenih na temelju njega.

(2) Smatra se da su proizvodi iz stavka 1. ovoga članka u prometu
nakon što je dovršen postupak njihove proizvodnje i dorade.

(3) Uvjete za stavljanje u promet proizvoda iz stavke 1. ovoga članka
propisuje ministar.

Članak 25.

Rješenje o puštanju u promet proizvoda iz članka 24. stavka 1.
ovoga Zakona donosi za svaku godinu Ministarstvo na temelju prijedloga
Komisije.

Članak 26.

(1) Proizvođači upisani u Upisnik mogu vino i druge proizvode
od grožđa i vina, prodavati kao otvorenu robu u prostorijama u kojima
obavljaju proizvodnju, preradu i doradu ili u vlastitim specijaliziranim
prodavaonicama za promet vinima.

(2) Iznimno od odredbe stavka 1. ovoga članka, pravne i fizičke
osobe koje nisu upisane u Upisnik mogu vino, vinski ocat, rakiju i vinjak
staviti u promet samo u originalno zatvorenim bocama ili posudama.

Članak 27.

(1) Za kakvoću i druga svojstva grožđa, masulja, vina i drugih
proizvoda od grožđa i vina, odgovoran je proizvođač pod
čijim je imenom proizvod stavljen u promet, a za uvezena vina i.proizvode
od grožđa i vina odgovorna je osoba koja ih je uvezla (u daljnjem tekstu:
uvoznik).

(2) Ukoliko je uvoznik uvezao proizvode iz stavka 1. ovoga članka
za račun druge pravne ili fizičke osobe koja vrši preradu
odnosno doradu navedenih proizvoda, za kakvoću prerađenog odnosno
dorađenog proizvoda je odgovorna ta pravna ili fizička osoba
(u daljnjem tekstu: korisnik).

Članak 28.

(1) U ugostiteljskim objektima vina, rakija i vinjak drže se u originalno
zatvorenim bocama i posudama.

(2) Iznimno od odredbe stavka 1. ovoga članka, vina iz članka
3. stavka 2. točke 1. i 2. ovoga Zakona, mogu se u ugostiteljskim
objektima držati kao otvorena roba, i to u staklenim bocama i posudama
volumena do 60 litara ili u ambalaži od drugog materijala koji osigurava
kakvoću vina u pogledu kemijskih i organoleptičkih svojstava.

(3) U ugostiteljskim objektima ne smiju se držati vina i proizvodi od
grožđa i vina koja su bolesna, vina s manom i drugi proizvodi koji
ne odgovaraju uvjetima za stavljanje u promet za potrošnju.

(4) Za kakvoću vina koje se u ugostiteljskom objektu drži i prodaje
na malo kao otvorena roba odgovoran je vlasnik ugostiteljskog objekta.

Članak 29.

U prodavaonicama u kojima se obavlja promet roba na malo mogu se držati
i prodavati vino, vinski ocat, rakija i vinjak samo u originalno zatvorenim
bocama i posudama.

Članak 30.

(1) Zabranjeno je staviti u promet vino i druge proizvode od grožđa
i vina bez oznaka, s nepotpunim oznakama ili oznakama koje ne odgovaraju
stvarnom stanju.

(2) Sadržaj oznaka propisuje ministar.

Članak 31.

(1) Grožđe, vino i drugi proizvodi od grožđa i vina smiju se
izvoziti ako udovoljavaju uvjetima propisanim ovim Zakonom i propisima
donesenim na temelju njega.

(2) Proizvodi iz stavka 1. ovoga članka koji se izvoze moraju
potjecati od grožđa proizvedenog na teritoriju Republike Hrvatske.

(3) Kvalitetno vino s oznakom kontroliranog podrijetla, vrhunsko vino
s oznakom kontroliranog podrijetla i predikatno vino smije se izvoziti
samo u staklenim bocama volumena do 1,5 litre.

(4) Proizvodi iz stavka 1. ovoga članka koji se izvoze moraju
imati svjedodžbu o kakvoći izdanu od Zavoda.

(5) Izvoznik je dužan voditi evidenciju o izvozu proizvoda iz stavka
1. ovoga članka.

(6) Sadržaj, oblik i način vođenja evidencije iz stavka 5.
ovoga članka te obrazac svjedodžbe iz stavka 4. ovoga članka,
propisuje ministar.

Članak 32.

(1) Grožđe, vino i drugi proizvodi od grožđa i vina koji se
uvoze moraju udovoljavati uvjetima propisanim ovim Zakonom i propisima
donesenim na temelju njega te imati svjedodžbu o kakvoći izdanu od
nadležnog tijela zemlje izvoznice.

(2) Kod stavljanja u promet proizvodi iz stavka 1. ovoga članka
moraju imati oznaku zemlje podrijetla proizvoda.

(3) Proizvodi iz stavka 1. ovoga članka moraju prije prerade,
dorade ili stavljanja u promet imati svjedodžbu o kakvoći izdanu
od Zavoda.

(4) Uvoznik i korisnik dužni su voditi evidenciju o uvozu proizvoda
iz stavka 1. ovoga članka.

(5) Sadržaj, oblik i način vođenja evidencije iz stavka 4.
ovoga članka te obrazac svjedodžbe iz stavka 3. ovoga članka,
propisuje ministar.

Članak 33.

Zabranjeno je uvezeno grožđe, vino i druge proizvode od grožđa
i vina miješati sa domaćim grožđem vinom i drugim proizvodima
od grožđa i vina i označavati kao domaći proizvod.

VI. NAKNADE TROŠKOVA

Članak 34.

(1) Proizvođači plaćaju naknadu troškova postupka za:
1. obavljanje analize iz članka 18. stavka 2. ovoga Zakona,

2. izdavanje oznake kontroliranog podrijetla proizvoda iz članka
22. stavka 1. ovoga Zakona,

3. svakogodišnje puštanje u promet proizvoda iz članka 24. stavka
1. ovoga Zakona,

4. izdavanje svjedodžbe iz članka 31. stavka 4. ovoga Zakona,

5. izdavanje svjedodžbe iz članka 32. stavka 3. ovoga Zakona.

(2) Visinu naknada iz stavka 1. ovoga članka propisuje ministar.

(3) Naknade iz stavka 1. ovoga članka prihod su Zavoda ili Komisije
koji obavljaju usluge za koje se plaća naknada.

VII. NADZOR

Članak 35.

(1) Upravni nadzor nad provedbom ovoga Zakona i propisa donesenih na
temelju njega te nadzor nad radom Zavoda obavlja Ministarstvo.

(2) Inspekcijski nadzor po ovom Zakonu i propisima donesenim na temelju
njega, u prvom stupnju obavljaju županijski uredi i gradski ured Grada
Zagreba nadležni za poslove vinarske inspekcije (u daljnjem tekstu: županijska
vinarska inspekcija), a u drugom stupnju Ministarstvo (u daljnjem tekstu:
vinarska inspekcija u Ministarstvu)

(3) Poslove inspekcijskog nadzora iz nadležnosti županijske vinarske
inspekcije i vinarske inspekcije u Ministarstvu provodi vinarski inspektor.

(4) Ako u županijskoj vinarskoj inspekciji ne postoji vinarski inspektor,
poslove inspekcije može provoditi poljoprivredni inspektor ukoliko udovoljava
uvjetima propisanim člankom 36. ovoga Zakona.

Članak 36.

Poslove vinarskog inspektora može obavljati osoba koja ima završen Agronomski
fakultet voćarsko-vinogradarsko-vrtlarskog smjera, ili Prehrambeno-biotehnološki
fakultet prehrambeno-inžinjerskog smjera te položen stručni ispit
za vinarskog inspektora i najmanje pet godina radnog staža nakon položenog
državnog stručnog ispita.

Članak 37.

(1) Vinarski inspektor ima posebnu iskaznicu kojom se utvrđuje njegovo
službeno svojstvo, identitet i ovlasti.

(2) Obrazac iskaznice te način i postupak izdavanja iskaznice
iz stavka 1. ovoga članka propisuje ministar.

Članak 38.

(1) Županijska vinarska inspekcija obavlja sve poslove inspekcijskog
nadzora, osim poslova za koje je ovim Zakonom određeno da ih izravno
obavlja vinarska inspekcija u Ministarstvu.

(2) Županijska vinarska inspekcija:

1. pregledava nasade vinove loze radi utvrđivanja i kontrole sortnog
sastava nasada, količine i kakvoće grožđa i berbe grožđa
za preradu,

2. organoleptički pregledava grožđe, masulj, vino i druge
proizvode od grožđa i vina u proizvodnji i prometu,

3. pregledava objekte, poslovne prostorije i sredstva za proizvodnju,
preradu, doradu, njegu i punjenje te sredstva u kojima se prevoze masulj,
vino i drugi proizvodi od grožđa i vina,

4 pregledava poslovne knjige, isprave o proizvodnji i prometu grožđa,
vina i drugih proizvoda od grožđa i vina te evidencije propisane ovim
Zakonom,

5 zahtijeva podatke i obavijesti o proizvodnji grožđa, vina i drugih
proizvoda od grožđa i vina, kao i o sredstvima i postupcima koji se
primjenjuju u proizvodnji i prometu, radi utvrđivanja jesu li proizvodnja
i promet izvršeni u skladu s ovim Zakonom i propisima donesenim na temelju
njega,

6. zabranjuje stavljanje u promet određene količine vina
i drugih proizvoda od grožda i vina, ako utvrdi da kakvoća ili oznaka
proizvoda nije u skladu s odredbama ovoga Zakona i propisa donesenih na
temelju njega ili ako je proizvod stavljen u promet protivno odredbama
ovoga Zakona,

7. zabranjuje uporabu prostorija, posuda, tehničkih sredstava
i uređaja dok se ne otklone utvrđeni nedostaci,

8. zabranjuje preradu grožđa i proizvodnju vina i drugih proizvoda
od grožđa i vina ukoliko nije udovoljeno uvjetima propisanim ovim Zakonom
i propisima donesenim na temelju njega,

9. uzima uzorke vina i drugih proizvoda od grožđa i vina i enoloških
sredstava i šalje na analizu, ispitivanje i ocjenjivanje Zavodu,

10. naređuje otklanjanje tehničkih, skladišnih, higijenskih
i drugih nedostataka koji se mogu otkloniti,

11. privremeno oduzima stvari koje su predmetom izvršenja prekršaja,

12. naređuje onesposobljavanje za izravnu ljudsku potrošnju vina
i drugih proizvoda od grožđa i vina koji ne odgovaraju uvjetima propisanim
ovim Zakonom i propisima donesenim na temelju njega, ako se proizvod doradom
ili preradom ne bi mogao uskladiti s propisanim uvjetima ili ako proizvođač
ne izvrši doradu ili preradu u danom roku,

13 podnosi zahtjeve za pokretanje prekršajnog postupka radi povreda
odredaba ovoga Zakona.

Članak 39.

Vinarska inspekcija u Ministarstvu

1. nadzire proizvodnju i promet vina s kontroliranim podrijetlom i predikatnih
vina,

2. nadzire izvoz i uvoz proizvoda iz članka 31. stavka 1. i članka
32. stavka 1. ovoga Zakona,

3. rješava u drugom stupnju o žalbama protiv rješenja županijske vinarske
inspekcije,

4 vodi službene podatke o povredama odredaba ovoga Zakona i propisa
donesenih na temelju njega,

5. izvješćuje nadležna tijela državne uprave o uočenim
nepravilnostima i traži provođenje određenog postupka, ako sama
nije ovlaštena izravno postupiti,

6. podnosi zahtjev za pokretanje prekršajnog postupka radi povrede odredaba
ovoga Zakona.

Članak 40.

( 1 ) Ako vinarski inspektor u postupku inspekcijskog nadzora utvrdi
da je povrijeđen ovaj Zakon ili propis donesen na temelju njega, naredit
će da se utvrđene nepravilnosti odnosno nedostaci uklone u određenom
roku.

(2) Vinarski inspektor u provedbi inspekcijskog nadzora po odredbama
ovoga Zakona i propisima donesenim na temelju njega, vodi postupak i donosi
rješenja kada obavlja poslove inspekcijskog nadzora iz nadležnosti županijske
vinarske inspekcije i vinarske inspekcije u Ministarstvu određene ovim
Zakonom i propisima donesenim na temelju njega.

(3) Protiv rješenja Ministarstva donesenih na temelju ovoga Zakona u
prvom stupnju, nije dopuštena žalba već se može pokrenuti upravni
spor.

(4) Žalba protiv rješenja donijetih na temelju ovoga Zakona ne zadržava
izvršenje rješenja.

Članak 41.

Pravrke i fizičke osobe čiji rad podliježe nadzoru vinarskog
inspektora, dužni su mu omogućiti obavljanje nadzo ra i pružiti vinarskom
inspektoru potrebne podatke i obavijesti.

Članak 42.

(1) Kad vinarski inspektor posumnja da pregledani proizvod i sredstvo
ne odgovaraju uvjetima propisanim ovim Zakonom i propisima donesenim na
temelju njega, uzet će određen broj uzoraka i dostavit će
ih na analizu Zavodu.

(2) Uzorci za analizu dostavljaju se pod šifrom.

(3) Način uzimanja i broj uzoraka propisuje ministar

Članak 43.

(1) Proizvođač, uvoznik i korisnik (u daljnjem tekstu: vlasnik)
može u roku od osam dana od dana primitka rezultata analize, zahtijevati
od vinarskog inspektora da drugi primjerak uzorka dostavi na superanalizu.

(2) Superanalizu može zahtijevati i inspektor u roku iz stavka 1 ovoga
članka, ukoliko posumnja u rezultat analize.

(3) Nalaz superanalize konačan je i može se pobijati samo pod
uvjetima i na način propisan za pobijanje javnih isprava.

(4) Superanalizu mogu obavljati pravne osobe koje za to ovlasti ministar.

(5) Popis pravnih osoba iz stavka 4. ovoga članka objavljuje
se u "Narodnim novinama".

Članak 44.

(1 ) Vlasnik od kojeg je uzet uzorak dužan je dati posude i podmiriti
troškove pakiranja, prijevoza i analize uzorka, ako se utvrdi da proizvodi
od kojih je uzet uzorak ne odgovaraju propisanim uvjetima.

(2) Ako se analizom utvrdi da uzorci odgovaraju odredbama ovoga Zakona
i propisa donesenih na temelju njega, troškove pakiranja, prijevoza i analize
uzorka podmiruje tijelo državne uprave čiji je vinarski inspektor
dostavio uzorke na analizu.

(3) Vlasnik od kojeg je uzet uzorak predmeta nema pravo na naknadu vrijednosti
uzorka.

Članak 45.

( 1 ) Ukoliko vinarski inspektor posumnja da vina i drugi proizvodi
od grožđa i vina ili sredstvo iz članka 16. stavka 1. ovoga
Zakona sadrže tvari štetne za zdravlje ljudi ili da nisu proizvedeni u
skladu s odredbama ovoga Zakona i propisa donijetih na temelju njega, mora
zapečatiti posudu u kojoj se nalaze i donijeti privremenu mjeru
zabrane uporabe i stavljanja u promet.

(2) Privremena mjera iz stavka 1. ovoga članka traje dok vinarski
inspektor ne primi rezultat analize Zavoda, a najdulje 15 dana.

(3) Na zahtjev u pisanom obliku, vinarski inspektor je dužan omogućiti
vlasniku da u slučaju iz stavka 1. ovoga članka, uz prisustvo
vinarskog inspektora, obavi određene radnje radi održavanja zdravstvenog
stanja proizvoda.

(4) Tijelo državne uprave čiji vinarski inspektor izvrši pečaćenje
posuda, nije odgovorno za štetne posljedice koje nastanu na proizvodu,
ako je vlasniku bilo omogućeno obavljanje radnji iz stavka 3. ovoga
članka.

Članak 46.

(1) Kada vinarski inspektor rješenjem zabrani uporabu vina ili drugog
proizvoda od grožđa i vina zato što nisu proizvedeni u skladu s odredbama
ovoga Zakona i propisa donijetih na temelju njega, može, na temelju analize
Zavoda, dopustiti preradu takvog vina ili drugog proizvoda od grožđa
i vina u drugi proizvod. Troškove analize i prerade proizvoda podmiruje
vlasnik.

(2) Vlasnik nema pravo na naknadu štete nastalu u slučaju iz
stavka 1. ovoga članka.

VIII. KAZNENE ODREDBE

Članak 47.

(1) Novčanom kaznom od 1.000.000,00 do 2.000.000,00 kuna kaznit
će se za prekršaj pravna ili fizička osoba:

1. ako patvori, odnosno poveća količinu masulja, mošta
i vina dodavanjem alkohola, vode, šećera, kiseline, vinskog taloga,
koncentriranog mošta, suhog grožđa i drugih tvari i sastojaka (članak
17. točka 4.).

(2) Za prekršaj iz stavka 1. ovoga članka kaznit će se
i odgovorna osoba u pravnoj osobi novčanom kaznom od 150.000,00
do 300.000,00 kuna.

Članak 48.

(1) Novčanom kaznom od 55.000,00 do 75.000,00 kuna kaznit će
se za prekršaj pravna ili fizička osoba:

1. ako vrhunskom vinu doda šećer, koncentrirani mošt ili bilo
koju drugu slatku tvari (Članak 17. točka 3.),

2. ako koristi etilni alkohol u proizvodnji vina (članak 17.
točka 6.),

3. ako izveze vino i druge proizvode od grožđa i vina protivno odredbama
članka 31. stavka 1., 2., 3. i 4. ovoga Zakona,

4. ako uveze ili stavlja u promet vino i druge proizvode od grožđa
i vina protivno odredbama članka 32 stavaka 1., 2. i 3. ovoga Zakona.

(2) Za prekršaj iz stavka 1. ovoga članka kaznit će se
i odgovorna osoba u pravnoj osobi novčanom kaznom od 5.500,00 do
7.500,00 kuna.

Članak 49.

(1) Novčanom kaznom od 37.000,00 do 55.000,00 kuna kaznit će
se za prekršaj pravna ili fizička osoba:

l. ako proizvede proizvode iz članka 4 stavka 1, 2., 3, 4 i 5.,
članka 5. stavka 1., 2. i 3., članka 6. stavka 1., članka
7. stavka 1, članka 8. stavka 1 i članka 9. stavka 1. ovoga
Zakona protivno uvjetima propisanim ovim Zakonom i propisima donesenim
na temelju njega,

2. ako u proizvodnji mošta i vina upotrebljava sredstva koja nisu dopuštena,
koja nisu enološki čista ili koja su štetna za ljudsko zdravlje
(članak 16. stavak 1.),

3. ako u prostorijama u kojima se proizvodi vino drži sredstva protivno
odredbi članka 16. stavka 3. ovoga Zakona,

4 ako masulju, moštu ili vinu doda tvari protivno odredbama članka
17. točke 1. i 2. ovoga Zakona,

5. ako miješa vina protivno odredbi članka 17. točke s
ovoga Zakona,

6. ako zasadi sorte vinove loze protivno odredbi članka 21. stavka
2. ovoga Zakona,

7. ako stavi u promet grožđe, masulj, vino ili druge proizvode od
grožđa i vina koji nisu proizvedeni u skladu s odredbama ovoga Zakona
i propisa donesenih na temelju njega (članak 25.),

8. ako proizvođač prodaje vino ili druge proizvode od grožđa
ili vina protivno odredbi članka 26. stavka 1. ovoga Zakona,

9. ako prodaje vino, vinski ocat, rakiju ili vinjak koje ni je u originalno
zatvorenim bocama ili posudama (članak 26. stavka 2.),

10. ako u svom ugostiteljskom objektu drži ili prodaje vino protivno
odredbi članka 28. stavka 1. ovoga Zakona,

11. ako u svom ugostiteljskom objektu drži vino ili proizvode od grožđa
ili vina koja su bolesna, vina s manom ili koja ne odgovaraju uvjetima
za stavljanje u promet za potrošnju (članak 28. stavak 2.),

12. ako u prodavaonicama u kojima se vrši promet roba na malo drži ili
prodaje vino, vinski ocat, rakiju ili vinjak koje nije u originalno zatvorenim
bocama ili posudama (članak 29.),

13. ako miješa uvezeno grožđe, vino ili druge proizvode od grožđa
ili vina s domaćim grožđem, vinom ili drugim proizvodima od grožđa
ili vina i oznaćuje ih kao domaći proizvod (članak 33.),

(2) Za prekršaj iz stavka 1. ovoga članka kaznit će se
i odgovorna osoba u pravnoj osobi novčanom kaznom od 3.700,00 do
5.500,00 kuna.

Članak 50.

(1) Novčanom kaznom od 18.000,00 do 37.000,00 kuna kaznit će
se za prekršaj pravna ili fizička osoba:

1. ako bez dopuštenja vrši preradu grožđa na određenom području
čiji sok ima manje od 64" Oechsla (članak 2 stavak 2.),

2. ako proizvede grožđe, mošt ili vino, a nije upisana u Upisnik
proizvođača grožđa i vina (članak 13. stavak 1.),

3. ako prerađuje grožđe ili proizvodi, dorađuje ili njeguje
vino postupcima ili sredstvima kojima se mogu pogoršati fizikalna, kemijska,
biološka ili organoleptićka svojstva mošta ili vina (članak
15.),

4. ako stavi u promet masulj, vino ili druge proizvode od grožda ili
vina bez oznake, s nepotpunim oznakama ili s oznakom koja ne odgovara stvarnom
stanju (članak 30.),

5. ako ne vodi propisanu evidenciju iz članka 31. stavka 5. i
članka 32. stavka 3. ovoga Zakona,

6. ako ne omogući obavljanje nadzora i ne pruži potrebne podatke
i obavijesti (članak 41.).

(2) Za prekršaj iz stavka 1. ovoga članka kaznit će se
i odgovorna osoba u pravnoj osobi novčanom kaznom od 1.800,00 do
3.700,00 kuna.

Članak 51.

(1 ) Novčanom kaznom od 3.700,00 do 18.000,00 kuna kaznit će
se za prekršaj pravna ili fizička osoba:

l. ako do određenog roka ne prijavi županijskom odnosno gradskom
uredu Grada Zagreba nadležnom za poslove poljoprivrede količinu
berbe grožđa i proizvoda dobi venih od grožđa te zalihu istih iz
prethodnih godina (članak 14. stavak 1.),

2 ako ne vodi propisanu evidenciju (članak 14. stavak 2.),

3. ako bere grožde prije roka kojeg odredi županijski, odnosno gradski
ured Grada Zagreba nadležan za poslove poljoprivrede (članak 20.),

4. ako ne postupi po rješenju nadležnog vinarskog inspektora (članak
40. stavak 1.).

(2) Za prekršaj iz stavka 1. ovoga članka kaznit će se
i odgovorna osoba u pravnoj osobi novčanom kaznom od 370,00 do 1.800,00
kuna

Članak 52.

(1.) Za prekršaje iz članka 47. stavka 1., članka 48.
stavka 1. točke 1., 2., 3., i 4., članka 49. stavka 1. točke
1., 2., 3., 4., 5., 6., 7., 8., 9., 10., 11., 12. i 13., članka
50. stavka 1. točke 1., 2., 3. i 4. ovoga Zakona izreći će
se i zaštitna mjera oduzimanja predmeta koji su upotrebljeni za izvršenje
prekršaja ili su pribavljeni ili nastali prekršajem.

(2) Za prekršaje iz članka 47. stavka 1., članka 48. stavka
1. točke 1., 2, 3, i 4. ovoga Zakona počinjenog drugi puta
izreći će se uz novčanu kaznu i zaštitna mjera oduzimanja
dozvole za obavljanje djelatnosti u trajanju do pet godina

IX. PRIJELAZNE I ZAKLJUČNE ODREDBE

Članak 53.

(1) Uredbu o osnivanju Zavoda donijet će Vlada Republike Hrvvatske
u roku od tri mjeseca od dana stupanja na snagu ovoga Zakona.

(2) Do početka obavljanja poslova Zavoda, a najdulje godinu dana
od dana stupanja na snagu ovoga Zakona, poslovi iz članka 45. i
50. Zakona o vinu ("Narodne novine", br. 5/76 i 29/93), obavljat
će se na način kako je tim odredbama utvrđeno.

Članak 54.

(1) Proizvođači upisani u Registar proizvođača
grožđa i vina za promet do stupanja na snagu ovoga Zakona, dužni su
se upisati u Upisnik te uskladiti svoje poslovanje s odredbama ovoga Zakona
u roku određenom propisima za provedbu ovoga Zakona kojima se utvrđuju
pobliži uvjeti za proizvodnju i promet vina i drugih proizvoda od grožđa
i vina.

(2) Proizvođači koji ne postupe u skladu s odredbama ovoga
Zakona i propisa donesenih na temelju njega, prestaju s proizvodnjom protekom
roka iz stavka 1. ovoga članka što će rješenjem utvrditi županijski,
odnosno gradski ured Grada Zagreba nadležan za poslove poljoprivrede.

Članak 55.

(1) Proizvođači kojima je po propisima do stupanja na snagu
ovoga Zakona izdana dozvola za označavanje proizvoda s geografskim
podrijetlom, dužni su u roku od godine dana od dana stupanja na snagu propisa
iz članka 22. stavka 3. ovoga Zakona, ishoditi rješenje iz članka
22. stavka 2.ovoga Zakona.

(2) Proizvodačima koji ne ishode dopuštenje u roku iz stavka
1. ovoga članka, prestaje važnost dozvola izdanih do stupanja na
snagu ovoga Zakona, što rješenjem utvrđuje Ministarstvo.

Članak 56.

(1 ) Pobliže propise na temelju ovlaštenja iz ovoga Zakona donijet će
ministar u roku od jedne godine od dana stupanja na snagu ovoga Zakona.

(2) Do donošenja propisa iz stavka 1. ovoga članka ostaje na
snazi Pravilnik o rajonizaciji vinogradarskih područja. proizvodnji
i prometu grožđa i proizvoda od grožđa i vina te označavanju
i zaštiti geografskog porijekla, imena i oznake vina ("Narodne novine",
br. 34/78), ako nije u suprotnosti s ovim Zakonom.

Članak 57.

Stupanjem na snagu ovoga Zakona prestaje važiti Zakon o vinu ("Narodne
novine", br. 5/76. i 26/93.).

Članak 58.

Ovaj Zakon stupa na snagu osmoga dana od dana objave u "Narodnim
novinama"

Klasa: 320-05/94-01/01

Zagreb, 9. svibnja 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović**, v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 34/1995-679
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)